section_heading: Rasprostranjenost
paragraph_text: Golub uhan je riba koja prebiva u istočnom dijelu Atlantika, od Senegala do Irske, uključujući i područja oko Kanara i Azora. Prisutni su i po cijelom Mediteranu, a ponekad zalutaju i u Sjeverno more i sjeverni dio Atlantika. Postoje i izvješća o prisutnosti oko obala Indije. Uhan je relativno česta riba u Jadranskom moru, a živi najčešće na otvorenom moru.